Publication: Magyar Közlöny
Issue: MK-2010-54 (Year: 2010, Number: 54)
Era: contemporary
Section: hogy a közigazgatási szervek irányítása jogi eszközökkel történjen” [121/2009. (XII. 17.) AB határozat, ABK 2009.
Paragraph Index: 636

hogy a közigazgatási szervek irányítása jogi eszközökkel történjen” [121/2009. (XII. 17.) AB határozat, ABK 2009. december, 2080, 2090.]. A jelen szabályozási környezetben továbbá a T. hatósági eljárásra vonatkozó – tehát a közigazgatás szervezetén kívül álló jogi és természetes személyeket közvetlenül érintõ – normatív rendelkezéseket tartalmaz, s elõ írásai nem különböztethetõk meg a kötelezõ erejû jogszabályoktól. A T. és a Jat. vázolt ellentéte jogalkalmazási anomáliákhoz is vezethet: adott esetben egyes konkrét, piacszabályozási ügyekben lefolytatott hatósági eljárások jogszerûségének a megítélése is bizonytalanná válhat. Alapesetben ugyanis a T.-nek – iránymutatási jellegébõl fakadóan – a hatósági eljárásban csak gyakorlati, de jogi hatása nem lehetne, tehát a T.-tõl való eltérést nem kellene indokolnia a Hatóságnak, s az ilyen eltérés egy adott határozat eredményes vitatásához sem lenne elegendõ. Azonban amennyiben a jogalkotó – a Jat.-tal ellentétesen – elrendeli a T. kötelezõ alkalmazását, akkor annak be nem tartása elvileg minden körülmények között jogsértésnek minõsül. A vázolt szabályozási környezetben a Hatóság, illetve a Hatóság határozatait felülvizsgáló bíróság mûködése kiszámíthatatlanná válhat: a Jat. és a T. fennálló ellentéte miatt bizonytalan, hogy e szervek milyen elvek szerint járnak el konkrét ügyek megítélése kapcsán. Az Alkotmánybíróság a fentiek alapján megállapítja, hogy nem egyeztethetõ össze a jogállamisággal és az abból fakadó jogbiztonság követelményével az, ha a jogalkotó egy jogforrástani helyébõl fakadóan ajánlás jellegû norma kötelezõ erejû jogszabálykénti alkalmazását írja elõ hatósági eljárásban. Hatósági eljárásban a hatóság és a felek jogait és kötelezettségeit jogszabályban kell meghatározni. Mindezek alapján az Alkotmánybíróság a T. 1. pontjának második mondatát a rendelkezõ részben foglaltak szerint jelen határozata kihirdetésének napjával megsemmisítette. Tekintettel arra, hogy a megsemmisített rendelkezést követõ mondat ezáltal kiüresedik, értelmét veszti, az Alkotmánybíróság a jogbiztonság érdekében egyúttal ezt a mondatot is megsemmisítette. Az Alkotmánybíróság e határozatának a ben történõ közzétételét az Alkotmánybíróságról szóló

Source: https://magyarkozlony.hu/hivatalos-lapok/d0cb136123ae9716d2570e8b4489d7994e169dff/dokumentumok/3d8465e24bb54523a8d115798b6b6e4bf924df5e/letoltes